Kurmišku pilskalns
Kurmišku pilskalns atrodas Sēlijā, Jēkabpils novada Gārsenes pagastā, uz dienvidiem no Gārsenes. Reģiona nozīmes kultūras piemineklis. Pilskalnu aprakstījis Juris Urtāns. Tā ir mežaina vieta, kas ir gravas un purva ierobežots zemes stūris. Tā platums ziemeļu — dienvidu virzienā ir apmēram 200 metri, augstums no gravas dibena — apmēram 6 metri. Kalnā vairākās vietās redzami apskaldīti akmeņi. Iespējams, ka tā ir senas muižas vieta. Pilskalna datējums — viduslaiki.